b'\n_START_ARTICLE_\nAviateca\n_START_PARAGRAPH_\nAviateca oli Guatemalan kansallinen lentoyhti\xc3\xb6. Yhti\xc3\xb6 on nyky\xc3\xa4\xc3\xa4n osa Grupo TACAa. Yhti\xc3\xb6n IATA-koodi oli GU, ICAO-koodi oli GUG ja kutsukoodi oli Aviateca.\n_START_SECTION_\nHistoria\n_START_PARAGRAPH_\nLentoyhti\xc3\xb6 perustettiin 14. maaliskuuta 1945 nimell\xc3\xa4 Empresa Guatemalteca de Aviacion S. A., ja nime\xc3\xa4 lyhennettiin my\xc3\xb6hemmin Aviatecaksi. Yhti\xc3\xb6 myodostettiin vuonna 1929 perustetun Aerovias de Guatemala -lentoyhti\xc3\xb6n seuraajaksi. Aviateca aloitti toimintansa maaliskuussa 1946. Valtio hankki yhti\xc3\xb6n omistukseensa, mutta vuonna 1989 se liittyi TACA:n johtamaan Airline Alliance of Central America -allianssiin ja samalla yhti\xc3\xb6t\xc3\xa4 yksityistettiin. My\xc3\xb6hemmin yhti\xc3\xb6 siirtyi t\xc3\xa4ysin osaksi TACAa._NEWLINE_Paikallisv\xc3\xa4est\xc3\xb6 kutsui yhti\xc3\xb6n lentokoneita "las papayas voladores" (lent\xc3\xa4v\xc3\xa4t papaijat) koska koneiden alaosa oli maalattu punaoranssilla.'